**Š T A T Ú T**

**Štátneho pedagogického ústavu**

*zo dňa 27.01.1994 v znení Dodatku č. 1 zo dňa 01.09.2005, Dodatku č. 2 zo dňa 02.01.2009, Dodatku č. 3 zo dňa 20.08.2012 a Dodatku č. 4 zo dňa 30.08.2017*

**Článok 1**

**Základné ustanovenia**

1. Ministerstvo školstva a vedy SR (ďalej len „ministerstvo“) podľa § 28 ods. 1 písm. b) zákona NR SR č. 567/1992 Zb. o rozpočtových pravidlách Slovenskej republiky, v platnom znení § 6 ods. 2 písm. a) zákona SNR č. 542/1990 Zb. o Štátnej správe v školstve a školskej samospráve zriadilo s účinnosťou od 1. januára 1994 Štátny pedagogický ústav (ďalej len ŠPÚ).
2. ŠPÚ je rozpočtová organizácia s právnou subjektivitou riadená ministerstvom.
3. Sídlom organizácie je Bratislava.
4. Identifikačné číslo organizácie je 30807506.
5. Štatutárnym zástupcom organizácie je riaditeľ, ktorého vymenúva a odvoláva minister.

**Článok 2**

**Poslanie ŠPÚ**

1. Poslaním ŠPÚ je plnenie úloh v oblasti rezortného výskumu, odborno-metodického usmerňovania, zabezpečovanie odborného a metodického riadenia základných a stredných škôl a školských zariadení a úloh uložených zriaďovateľom.
2. V rámci svojho poslania v oblasti školstva ŠPÚ zabezpečuje najmä:
3. tvorbu koncepcií,
4. tvorbu základných pedagogických dokumentov,
5. výskum a prieskum,
6. ďalšie vzdelávanie pedagogických zamestnancov,
7. riadenie, koordináciu a odborno-metodické usmerňovanie,
8. poradenskú a konzultačnú činnosť,
9. edičnú a publikačnú činnosť,
10. spoluprácu s vysokými školami, rezortnými a mimorezortnými inštitúciami,
11. manažment projektov v spolupráci so zahraničím,

**Článok 3**

**Činnosť ŠPÚ**

(1) Z poslania ŠPÚ vyplývajú tieto činnosti:

a) tvorba a navrhovanie koncepcií a stanovovanie cieľov, súvisiacich so školským systémom, jeho jednotlivými funkciami, tvorba a navrhovanie koncepcií obsahu výchovy a vzdelávania a ďalšieho vzdelávania pedagogických pracovníkov,

b) koncipovanie, tvorba a inovácia základných pedagogických dokumentov – profilov absolventov, učebných plánov, osnov, štandardov a diagnostických materiálov pre predškolskú výchovu a základné a stredné školstvo,

c) aplikovaný výskum obsahu, metód a foriem výchovy a vzdelávania, iniciovanie, projektovanie, realizovanie a vyhodnocovanie pedagogických experimentov.

d) prieskumnú činnosť zameranú na zisťovanie stavu a úrovne výchovno-vzdelávacieho procesu, vývoj a aplikácia pedagogických, psychologických, didaktických a diagnostických metód, techník a procedúr,

e) iniciovanie, koncipovanie, projektovanie a koordinácia jednotlivých foriem ďalšieho vzdelávania pedagogických pracovníkov a odborná gescia atestačných foriem vzdelávania,

f) iniciovanie, koncipovanie, projektovanie a realizácia vzdelávania vedúcich pedagogických pracovníkov, vybraných pracovníkov štátnej správy v školstve, učiteľov-metodikov a učiteľov,

g) koordinácia, riadenie a usmerňovanie regionálnych metodických a vzdelávacích zariadení,

h) odborno-metodické usmerňovanie regionálnych metodických a vzdelávacích zariadení, odborno-metodická pomoc pedagogickým pracovníkom,

i) sprostredkovanie domácich a zahraničných informácií z oblasti výchovy a vzdelávania a školských systémov, vrátane tvorby databáz informácií pre potreby ŠPÚ, škôl a školských zariadení,

j) delegovanie učiteľov do zahraničia na vzdelávacie podujatia,

k) vydávanie periodických a neperiodických publikácií, odborných a metodických materiálov, audio a video informácií,

l) gestorovanie tvorby učebníc, učebných textov a učebných pomôcok pre všetky typy, druhy a stupne škôl a školských zariadení, sledovanie vydávania učebných textov a učebných pomôcok,

m) koordinácia a usmerňovanie činnosti ústredných predmetových komisií a metodických orgánov v školách a v školských zariadeniach,

n) spolupráca s vysokými školami, rezortnými a mimorezortnými inštitúciami a zariadeniami a inštitúciami a zariadeniami v zahraničí,

o) v oblasti ľudských práv, ľudskoprávnej osvety a rozvojového vzdelávania ŠPÚ vykonáva tieto činnosti:

1. vypracovanie, sústreďovanie, prerokovanie materiálov týkajúcich sa výskumu, vzdelávania a výchovy v oblasti ľudských práv, ľudskoprávnej osvety a rozvojového vzdelávania,
2. spracovávanie na základe vlastnej iniciatívy alebo na základe podnetu Rady vlády Slovenskej republiky pre ľudské práva, národnostné menšiny a rodovú rovnosť (ďalej ako „Rada“) návrhy čiastkových a systémových opatrení smerujúcich k skvalitneniu výskumu, vzdelávania a výchovy v oblasti ľudských práv, ľudskoprávnej osvety a rozvojového vzdelávania,
3. na zasadnutiach Rady spracovávať návrhy stanovísk a uznesení k návrhom zákonov, všeobecne záväzných a interných právnych predpisov, vládnych, rezortných a ďalších opatrení nelegislatívnej povahy, ktoré môžu mať dosah na oblasť týkajúcu sa pôsobnosti ŠPÚ v oblasti ľudských práv, ľudskoprávnej osvety a rozvojového vzdelávania,
4. zúčastňovanie sa na procese tvorby a monitorovanie plnenia stratégií a akčných plánov v oblasti ľudských práv, ľudskoprávnej osvety a rozvojového vzdelávania a v prípade potreby poskytovať odborné zázemie na ich implementáciu,
5. vyjadrovanie sa k objemu a umiestneniu finančných prostriedkov štátneho rozpočtu na výskum vzdelanie a výchovu v oblasti ľudských práv, ľudskoprávnej osvety a rozvojového vzdelávania,
6. podnety Rade a navrhovanie opatrení v oblasti ľudských práv, ľudskoprávnej osvety a rozvojového vzdelávania,
7. iniciovanie a koordinácia prípravy a realizácie projektových a súvisiacich aktivít a opatrení v oblasti ľudských práv, ľudskoprávnej osvety a rozvojového vzdelávania,
8. spolupráca s odbornými orgánmi a inštitúciami OSN, Európskej únie, Rady Európy, Organizácie pre bezpečnosť a spoluprácu v Európe a ďalšími medzinárodnými orgánmi, organizáciami a inštitúciami,
9. spolupodielať sa na:
10. tvorbe a realizácii odborných štúdii v oblasti ľudských práv, ľudskoprávnej osvety a rozvojového vzdelávania,
11. vypracovanie analýz o postavení a činnosti existujúcich inštitucionálnych mechanizmov pôsobiacich v oblasti ľudských práv, ľudskoprávnej osvety a rozvojového vzdelávania,
12. zostavení databázy aktuálnych projektov a akčných plánov v oblasti ľudských práv, ľudskoprávnej osvety a rozvojového vzdelávania,
13. plní ďalšie úlohy, ktorými ho Rada poverí.

(2) ŠPÚ vykonáva svoju činnosť na základe:

a) plánu hlavných úloh,

b) požiadaviek a z poverenia ministerstva,

c) potrieb regionálnych metodických a vzdelávacích zariadení,

d) potrieb škôl a školských zariadení,

e) projektov získaných v rámci konkurzného konania.

(3) ŠPÚ plní funkciu vzdelávacieho zariadenia s celoslovenskou pôsobnosťou pre určené a vybrané formy ďalšieho vzdelávania pedagogických pracovníkov.

**Článok 4**

**Spolupráca**

Pri plnení svojich úloh ŠPÚ spolupracuje:

1. s domácimi a zahraničnými vedecko-výskumnými ústavmi a partnerskými inštitúciami v zahraničí,
2. s vysokými školami,
3. s odbornými, metodickými a vzdelávacími pracoviskami, ktorých zriaďovateľom je ministerstvo alebo iné ústredné orgány štátnej správy,
4. so zástupcami štátnej správy v školstve, školskej samosprávy a školskej inšpekcie,
5. so záujmovými organizáciami a združeniami pôsobiacimi v oblasti výchovy a vzdelávania.

**Článok 5**

**Riadenie a organizácia**

(1) ŠPÚ je samostatná, ústredne riadená organizácia.

(2) Na čele ŠPÚ je riaditeľ. Riaditeľ ŠPÚ:

1. riadi činnosť ŠPÚ v celom rozsahu, koná v jeho mene a zastupuje ho navonok,
2. zodpovedá za činnosť ŠPÚ, kvalitné a včasné plnenie úloh, plynulý a hospodárny chod ŠPÚ, dodržiavanie plánovacej a finančnej disciplíny a právnych predpisov,
3. vydáva vnútorné normy a predpisy usmerňujúce činnosť ŠPÚ,
4. na základe výberového konania vo vzťahu k pracovníkom plní úlohy organizácie vyplývajúce z pracovno-právnych vzťahov, rozhoduje o pracovnom a funkčnom zaradení pracovníkov, určuje im pracovnú náplň a pracovné náležitosti,
5. riaditeľa ŠPÚ zastupuje v jeho neprítomnosti zástupca v plnom rozsahu jeho práv a povinností,
6. riaditeľ ŠPÚ vymenúva pre riadenie jednotlivých úsekov námestníkov a vedúcich odborov a oddelení. Rozsah ich právomoci určuje organizačný poriadok ŠPÚ.

(3) Organizačnú štruktúru ŠPÚ, vzájomné vzťahy jednotlivých útvarov a ich súčinnosť určuje organizačný poriadok.

(4) Organizačný poriadok vydáva riaditeľ ŠPÚ.

(5) Na riešenie vybraných projektov a úloh riaditeľ ŠPÚ určuje pracovné skupiny, vymenúva vedúceho a ich členov.

**Článok 6**

**Pracovníci ŠPÚ**

(1) Zamestnancami ŠPÚ sú zamestnanci, ktorí vykonávajú výskumno-pedagogickú činnosť alebo výskumnú a vývojovú činnosť (ďalej len „výskumní a vývojoví zamestnanci,“), odborní zamestnanci pre pracovné činnosti s prevahou duševnej práce a zamestnanci pre pracovné činnosti remeselné alebo manipulačné s prevahou fyzickej práce pri výkone práce vo verejnom záujme.

(2) Pracovno-právne vzťahy pracovníkov ŠPÚ upravuje zákonník práce a ďalšie právne predpisy.

(3) Mzdové podmienky upravujú príslušné mzdové predpisy.

(4) Rozsah práv a povinností a zodpovednosti pracovníkov sa riadi všeobecne záväznými pracovnými predpismi a pracovným poriadkom ŠPÚ, ktorý vydáva riaditeľ.

**Článok 7**

**Poradné orgány**

1. Na zabezpečenie činnosti ŠPÚ a posudzovanie vybraných problémov a riešení zriaďuje riaditeľ ŠPÚ poradné orgány.
2. Poradnými orgánmi ŠPÚ sú:
3. vedecká rada,
4. ústavná rada,
5. ústredné predmetové komisie.
6. Riaditeľ ŠPÚ môže podľa návrhov a na základe svojho uváženia vytvárať na riešenie špecifických problémov ďalšie poradné orgány a komisie.
7. Členstvo v poradných orgánoch je čestné a nezastupiteľné.
8. Podrobnosti o poslaní, rozsahu činnosti a zložení poradných orgánov a o vymenovaní a odvolávaní ich členov vymedzuje organizačný poriadok ŠPÚ.

**Článok 8**

**Hospodárenie**

1. ŠPÚ je rozpočtová organizácia napojená na rozpočet kapitoly rezortu školstva. Hospodári samostatne, vo svojom mene nadobúda práva a zaväzuje sa.
2. ŠPÚ hospodári podľa platných právnych predpisov a smerníc vydávaných ministerstvom.
3. ŠPÚ hospodári s vecami a majetkovými právami zverenými pri jeho založení a ďalej s vecami a majetkovými právami nadobudnutými počas svojej činnosti.

**Článok 9**

**Záverečné ustanovenie**

Tento štatút nadobúda platnosť dňa 01.02. 1994.

V Bratislave, dňa

 minister